99. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 461 της 30/30 Νοεμ. 1983 (ΦΕΚ Α΄ 176) (Διόρθ. Σφαλμ. ΦΕΚ Α΄ 10 της 2  Φεβρ.1984) Τροποποίηση του Π.Δ. 884/76 «περί Κανονισμού Διαρθρώσεως των Υπηρεσιών και Καταστάσεως του Προσωπικού του ΕΟΤ». Έχοντας υπόψη: 1.Τις διατάξεις : α)του Νόμ. 51/75 (ΦΕΚ 125 Α΄) «περί αναδιοργανώσεως των δημοσίων πολιτικών Υπηρεσιών», β)του άρθρ. 12 του Νόμ. 1256/82 (ΦΕΚ 65 Α΄) «Για την πολυθεσία, πολυαπασχόληση.....», γ)του Νομ. 1320/1983 (ΦΕΚ 6 Α΄) «πρόσληψη στο δημόσιο Τομέα και άλλες διατάξεις», δ)του Π.Δ. 161/83 (ΦΕΚ 66 Α΄) «παράταση προθεσμίας για την έκδοση των Οργανισμών των Υπουργείων και Ν.Π.Δ.Δ.» και ε)την απόφαση αριθ. 0548/382/19.9.83 (ΦΕΚ 548/20.9.83 τ.Β΄) «ανάθεση αρμοδιοτήτων στους Υφυπουργούς Οικονομικών». 2.Τη με αριθ. 897/35/10.11.83 γνωμοδότηση του Διοικητικού Συμβουλίου του Ελληνικού Οργανισμού Τουρισμού. 3.Τη με αριθ. 767/1983 γνωμοδότηση του Συμβουλίου της Επικρατείας, με πρόταση του Υπουργού Προεδρίας Κυβερνήσεως και του Υφυπουργού Οικονομικών, αποφασίζουμε: Άρθρ.1.-Σύσταση, διάρθρωση και αρμοδιότητες Διευθύνσεως Εποπτείας Υπηρεσιών Εξωτερικού και Περιφερειακών Υπηρεσιών Εσωτερικού του ΕΟΤ. 1.Συνιστάται Διεύθυνση Εποπτείας Υπηρεσιών Εξωτερικού και Περιφερειακών Υπηρεσιών Εσωτερικού, που συγκροτείται από τα εξής Τμήματα: α)Τμήμα Διοικητικής και Οικονομικής Εποπτείας Υπηρεσιών Εξωτερικού. β)Τμήμα Διοικητικής και Οικονομικής Εποπτείας Περιφερειακών Υπηρεσιών Εσωτερικού. 2.Η αρμοδιότητα της Διευθύνσεως Εποπτείας Υπηρεσιών Εξωτερικού και Περιφερειακών Υπηρεσιών Εσωτερικού, εκτείνεται στα πιο κάτω θέματα, που κατανέμονται μεταξύ των Τμημάτων της, ως εξής: α)Τμήμα Διοικητικής και Οικονομικής Εποπτείας Υπηρεσιών Εξωτερικού: Συντονισμός της δραστηριότητας των Υπηρεσιών Εξωτερικού και εποπτεία της ορθής λειτουργίας τους. Εισήγηση για τη λήψη μέτρων για την αύξηση της αποδοτικότητας των Υπηρεσιών Εξωτερικού. Επίλυση αποκλειστικά όλων των παρουσιαζόμενων προβλημάτων στις πιο πάνω Υπηρεσίες, σε συνεργασία, όποτε τούτο απαιτείται, με τις λοιπές Διευθύνσεις της Κεντρικής Υπηρεσίας. Εισήγηση για την ίδρυση και λειτουργία Γραφείων ΕΟΤ στο Εξωτερικό. Μέριμνα για τη σύγκληση τακτικών και έκτακτων συσκέψεων των Προϊσταμένων των Υπηρεσιών αυτών. Εισήγηση για έγκριση των μετακινήσεων του προσωπικού των Υπηρεσιών αυτών. Διαδικασία έγκρισης από τα αρμόδια όργανα του ΕΟΤ, των επί μέρους δαπανών διοίκησης και λειτουργίας των Υπηρεσιών Εξωτερικού, στα πλαίσια του εγκεκριμένου προϋπολογισμού. Εισήγηση για έγκριση πρόσληψης επιτόπιου προσωπικού των Υπηρεσιών Εξωτερικού. β)Τμήμα Διοικητικής και Οικονομικής Εποπτείας Περιφερειακών Υπηρεσιών Εσωτερικού: Συντονισμός της δραστηριότητας των Περιφερειακών Υπηρεσιών Εσωτερικού και εποπτεία της ορθής λειτουργίας τους, καθώς και παροχή έγγραφων και προφορικών κατευθύνσεων, εγκυκλίων και οδηγιών, γενικού ή ειδικού περιεχομένου για την ενιαία εφαρμογή της τουριστικής νομοθεσίας και πολιτικής. Επίλυση αποκλειστικά όλων των παρουσιαζομένων προβλημάτων κατά τη λειτουργία των πιο πάνω Υπηρεσιών, σε συνεργασία, όποτε τούτο απαιτείται, με τις λοιπές Διευθύνσεις της Κεντρικής Υπηρεσίας. Μέριμνα για τη σύγκληση τακτικών και έκτακτων συσκέψεων του προσωπικού των Περιφερειακών Υπηρεσιών Εσωτερικού. Έγκριση των μετακινήσεων του προσωπικού των Υπηρεσιών αυτών. Διαδικασία έγκρισης από τα αρμόδια όργανα (Αντί για τη σελ. 64,899(α) Σελ. 64,899(β) Τεύχος Θ83-Σελ.79 Ελληνικός Οργανισμός Τουρισμού 18.Β.α.96-99 191 του ΕΟΤ, των επί μέρους δαπανών διοίκησης και λειτουργίας των Υπηρεσιών αυτών. Εισήγηση για τη σταδιακή δραστηριοποίηση και λειτουργία των προβλεπομένων από τον Κανονισμό του ΕΟΤ Περιφερειακών Υπηρεσιών, καθώς και για την ίδρυση και λειτουργία Περιφερειακών Γραφείων Εσωτερικού ΕΟΤ. Το Τμήμα Υπηρεσιών Εξωτερικού (άρθρ. 3 παρ. 2 εδάφ. γ΄ και 9 Π.Δ. 884/76), το Τμήμα Περιφερειακών Υπηρεσιών Εσωτερικού (άρθρ. 3 παρ. 3 εδαφ. στ΄ και 16 Π.Δ. 884/76) και το Τμήμα ΙΑ2 Προσωπικού Περιφερειακών Υπηρεσιών Εσωτερικού και Υπηρεσιών Εξωτερικού (άρθρ. 18 παρ. 1 εδαφ. β΄ και παρ. 2 εδαφ. β΄ Π.Δ. 884/76) από της δημοσιεύσεως του παρόντος Προεδρικού Δ/τος, καταργούνται. Άρθρ.2.-Ο Κλάδος ΑΤ1 – Διοικητικός - Οικονομικός, του άρθρ. 30 του Π.Δ. 884/76, ο οποίος από της δημοσιεύσεως του παρόντος μετονομάζεται σε Κλάδο ΑΤ1 Διοικητικό, αναδιαρθρώνεται και περιλαμβάνει 244 θέσεις που διακρίνονται κατά βαθμούς ως εξής: 17 θέσεις στους βαθμούς 3ο-2ο 65 θέσεις στους βαθμούς 5ο-4ο. 162 θέσεις στους βαθμούς 8ο-6ο. Εισαγωγικός βαθμός ορίζεται ο 8ος. Προσόντα διορισμού ορίζονται: Πτυχίο οποιουδήποτε Τμήματος Νομικής Σχολής ημεδαπού Πανεπιστημίου ή της Ανωτάτης Σχολής Οικονομικών και Εμπορικών Επιστημών ή της Παντείου Ανωτάτης Σχολής Πολιτικών Επιστημών ή της Ανωτάτης Βιομηχανικής Σχολής ή ισότιμο πτυχίο Σχολής της αλλοδαπής, καθώς και γνώσεις μιας ξένης γλώσσας Κράτους στο οποίο λειτουργεί Υπηρεσία ΕΟΤ Εξωτερικού, που διαπιστώνεται με επιτυχή δοκιμασία. Άρθρ.3.-Ο Κλάδος ΑΤ4 Αναλυτών - Προγραμματιστών, του άρθρ. 33 του Π.Δ. 884/76 αναδιαρθρώνεται και περιλαμβάνει έξι θέσεις στους βαθμούς 7ο-4ο. Προσόντα διορισμού στον εισαγωγικό, 7ο, βαθμό, ορίζονται: Πτυχίο Τμήματος Ανωτάτης Σχολής της ημεδαπής ή ισότιμο πτυχίο Σχολής της αλλοδαπής και ειδίκευση στην ανάλυση και προγραμματισμό των Η/Υ, αποδεικνυόμενη με τίτλο ή πιστοποιητικό φοίτησης ενός τουλάχιστον Ακαδημαϊκού έτους, σε ανεγνωρισμένη Σχολή Προγραμματισμού και καλή γνώση μιας των γλωσσών, Αγγλικής ή Γαλλικής ή Γερμανικής ή Ιταλικής, που διαπιστώνεται με επιτυχή δοκιμασία. Σελ. 64,900(β) Τεύχος Θ83-Σελ. 80 